b'\n_START_ARTICLE_\nHeteroliza\n_START_PARAGRAPH_\nU kemiji, heteroliza (gr\xc4\x8d. \xe1\xbc\x95\xcf\x84\xce\xb5\xcf\x81\xce\xbf\xcf\x82, heteros, "razli\xc4\x8dit", i \xce\xbb\xcf\x8d\xcf\x83\xce\xb9\xcf\x82, lusis, "slabljenje, otpu\xc5\xa1tanje"), tako\xc4\x91er heteroliti\xc4\x8dka fisija je disocijacija kemijske veze u molekuli pri kojoj oba elektrona koja su gradila vezu odlaze samo jednom atomu. Kao rezultat heterolize neutralne molekule nastaju dva iona, kation i anion. Obi\xc4\x8dno elektronegativniji element zadr\xc5\xbeava oba elektrona._NEWLINE_Energija koja se pri tome otpusti naziva se energija disocijacije veze (D\xe2\x82\x80). Cijepanje veze mogu\xc4\x87e je i postupkom homolize. Ako je molekula u plinovitom agregatskom stanju, heteroliza \xc4\x87e uzeti dodatnu energiju iz okoli\xc5\xa1a kako bi razdvojila ionski par.'